stanford-oval/wikipedia huggingface dataset:
อำเภอโพธาราม
คำขวัญจังหวัด

ที่มาของคำขวัญจังหวัดราชบุรี นี้เริ่มใช้เมื่อจังหวัดราชบุรีเป็นเจ้าภาพจัดการแข่งขันกีฬาเยาวชนแห่งชาติ ครั้งที่ 5 และงานมหกรรมของดีเมืองราชบุรี พ.ศ. 2532 ซึ่งในความหมายของคำขวัญนั้น มีที่จำเพาะถึงอำเภอโพธารามถึง 3 ท่อน และคำขวัญสามารถนำมากล่าวได้ดังนี้
คนสวยโพธาราม สันนิษฐานว่าคงมีที่มาจากพระราชดำรัสของพระบาทสมเด็จพระจุลจอมเกล้าเจ้าอยู่หัวในคราวเสด็จพระราชดำเนินกลับจากประพาสไทรโยคทางชลมารคครั้งที่ 3 ในปี พ.ศ. 2431 แล้วได้ประทับพักร้อนบนพลับพลาและเสด็จประพาสตลาดโพธาราม ซึ่งราษฎรทั้งชาวไทยพื้นถิ่น ไทยวน จีน มอญ และลาว เฝ้ารับเสด็จด้วยเครื่องแต่งกาย และเครื่องประดับสวยงสมจนมีพระราชดำรัสชมว่า “คนโพธารามนี้สวย” หรืออีกนัยหนึ่งหม่อมหลวงปิ่น มาลากุล ได้อธิบายไว้ว่าเมื่อครั้งที่พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินนำกองเสือป่าไปซ้อมรบที่ค่ายหลวงบ้านไร่ อำเภอโพธาราม ได้มีราษฎรชาวโพธารามรับเสด็จถวายการรับใช้อย่างใกล้ขิด จึงมีพระราชดำรัสชมว่า “คนสวยโพธารามสวยมีน้ำใจดี”
วัดขนอนหนังใหญ่ มีที่มาจากการที่หนังใหญ่วัดขนอน ตำบลสร้อยฟ้า นับเป็นหนังใหญ่ที่มีชื่อเสียงเป็นที่รู้จักกันโดยทั่วไปว่ามีการสืบทอดกัน มายาวนานนับเป็นร้อยปีและมีการอนุรักษ์กันอย่างต่อเนื่องมาโดยตลอด ตลอดจนเป็นหนังใหญ่ที่หลงเหลืออยู่เพียงไม่กี่คณะในประเทศไทยที่ยังคงมีการสืบทอดอยู่ในปัจจุบัน
เพลินค้างคาวร้อยล้าน ค้างคาวเขาช่องพราน เวลาเย็นที่ค้างคาวจะบินออกจากถ้ำมาให้ชม นับจำนวนไม่ได้ ใช้เวลาบินออกจากถ้ำเป็นชั่วโมงกว่าจะหมด ประมาณกันว่ามีจำนวนเป็นร้อยล้านตัว
การแบ่งเขตการปกครอง > การปกครองส่วนภูมิภาค

อำเภอโพธารามแบ่งพื้นที่การปกครองออกเป็น 19 ตำบล 156 หมู่บ้าน
การแบ่งเขตการปกครอง > การปกครองส่วนท้องถิ่น

ท้องที่อำเภอโพธารามประกอบด้วยองค์กรปกครองส่วนท้องถิ่น 20 แห่ง ได้แก่
เทศบาลเมืองโพธาราม ครอบคลุมพื้นที่ตำบลโพธารามทั้งตำบล
เทศบาลตำบลหนองโพ ครอบคลุมพื้นที่บางส่วนตำบลหนองโพ
เทศบาลตำบลเจ็ดเสมียน ครอบคลุมพื้นที่ตำบลเจ็ดเสมียนทั้งตำบล
เทศบาลตำบลบ้านเลือก ครอบคลุมพื้นที่ตำบลบ้านเลือกทั้งตำบล
เทศบาลตำบลเขาขวาง ครอบคลุมพื้นที่ตำบลนางแก้วทั้งตำบล บางส่วนของตำบลชำแระ ตำบลเตาปูน และตำบลเขาชะงุ้ม
เทศบาลตำบลบ้านสิงห์ ครอบคลุมพื้นที่ตำบลบ้านสิงห์ทั้งตำบล
เทศบาลตำบลบ้านฆ้อง ครอบคลุมพื้นที่ตำบลบ้านฆ้องทั้งตำบล
เทศบาลตำบลดอนทราย ครอบคลุมพื้นที่ตำบลดอนทรายทั้งตำบล
เทศบาลตำบลคลองตาคต ครอบคลุมพื้นที่ตำบลคลองตาคตทั้งตำบล
องค์การบริหารส่วนตำบลดอนกระเบื้อง ครอบคลุมพื้นที่ตำบลดอนกระเบื้องทั้งตำบล
องค์การบริหารส่วนตำบลหนองโพ ครอบคลุมพื้นที่ตำบลหนองโพ (นอกเขตเทศบาลตำบลหนองโพ)
องค์การบริหารส่วนตำบลคลองข่อย ครอบคลุมพื้นที่ตำบลคลองข่อยทั้งตำบล
องค์การบริหารส่วนตำบลชำแระ ครอบคลุมพื้นที่ตำบลชำแระ (นอกเขตเทศบาลตำบลเขาขวาง)
องค์การบริหารส่วนตำบลสร้อยฟ้า ครอบคลุมพื้นที่ตำบลสร้อยฟ้าทั้งตำบล
องค์การบริหารส่วนตำบลท่าชุมพล ครอบคลุมพื้นที่ตำบลท่าชุมพลทั้งตำบล
องค์การบริหารส่วนตำบลบางโตนด ครอบคลุมพื้นที่ตำบลบางโตนดทั้งตำบล
องค์การบริหารส่วนตำบลเตาปูน ครอบคลุมพื้นที่ตำบลเตาปูน (นอกเขตเทศบาลตำบลเขาขวาง)
องค์การบริหารส่วนตำบลธรรมเสน ครอบคลุมพื้นที่ตำบลธรรมเสนทั้งตำบล
องค์การบริหารส่วนตำบลเขาชะงุ้ม ครอบคลุมพื้นที่ตำบลเขาชะงุ้ม (นอกเขตเทศบาลตำบลเขาขวาง)
องค์การบริหารส่วนตำบลหนองกวาง ครอบคลุมพื้นที่ตำบลหนองกวางทั้งตำบล
สถานที่สำคัญ

วัดขนอน เดิมชื่อวัด "กานอน" เป็นที่อนุรักษ์ศิลปะวัฒนธรรมการแสดงหนังใหญ่ และได้รับรางวัลการขึ้นทะเบียนทางยูเนสโก เป็นมรดกทางวัฒนธรรมโลกของภูมิภาคเอเชียแปซิฟิก (ACCU) คณะกรรมการผู้เชี่ยวชาญของยูเนสโกประกาศให้ "การสืบทอดและฟื้นฟูหนังใหญ่วัดขนอน" ได้รับการยกย่องให้เป็น 1 ใน 6 ชุมชนดีเด่นของโลกที่มีผลงานในการอนุรักษ์ฟื้นฟูมรดกวัฒนธรรมเชิงนามธรรม (The safeguarding of Intagible Cultural Heritage : ICH) เมื่อวันที่ 8 มิถุนายน 2550
วัดถ้ำน้ำ มีจุดเด่นคือมีพระพุทธรูปศักดิ์สิทธิ์และเสาหินขนาดใหญ่ ภายในถ้ำมีน้ำไหลเวียนภายในถ้ำตลอดเวลา จึงเป็นที่มาของชื่อถ้ำ หินภายในถ้ำเป็นหินแกรนิตมีโพรงอากาศเป็นรอยหลุมอยู่ในเนื้อหินเกิดเป็นลวดลายที่สวยงาม มีหินงอกหินย้อยที่งดงาม หากมองไปจะเห็นประกายระยิบระยับสวยงาม โดยเสาหิน ตั้งอยู่บริเวณกลางถ้ำ สันนิษฐานว่าเกิดจากการน้ำที่บนเพดานถ้ำหยดกลายเป็นเสาหินงอก หินย้อยขนาดใหญ่  ภายในถ้ำ ได้จัดทำเป็นทางเดินปูน สำหรับเดินชมความงามของถ้ำ จำลองคล้ายเมืองบาดาลพญานาค
วัดคงคาราม เป็นวัดเก่าแก่สันนิษฐานว่าสร้างในสมัยกรุงศรีอยุธยาต่อกรุงธนบุรี โดยบรรพบุรุษชาวมอญกลุ่มรามัญ 7 หัวเมืองพากันอพยพย้ายถิ่นโดยล่องตามแม่น้ำมาตั้งถิ่นฐานบริเวณริมแม่น้ำแม่กลองในเขตอำเภอโพธาราม ซึ่งต่อมาได้ขยายขนาดเป็นชุมชนขนาดใหญ่ และได้มีการสร้างวัดขึ้น เพื่อใช้เป็นสถานที่ประกอบพิธีกรรมของสงฆ์แบบรามัญนิกาย โดยชาวมอญรามัญที่เปลี่ยนถิ่นอาศัยมาตามลำน้ำแม่กลองได้ร่วมกันบูรณะปฏิสังขรณ์วัดคงคารามซึ่งมีมาก่อนแล้วนั้นขึ้นเป็นวัดกลาง เพื่อใช้เป็นศูนย์รวมในการร่วมทำสังฆกรรมของสงฆ์แบบรามัญนิกาย โดยมีชื่อเรียกเป็นภาษามอญว่า “เกี้ยโต้” จิตรกรรมฝาผนังที่วัดคงคารามเป็สร้างขึ้นโดยพระยามอญ มีอายุกว่า ๒๐๐ ปี มีศิลปที่เป็นผลงานของชาวไทยเชื้อสายมอญ มีคุณค่าและควรอนุรักษ์ไว้ให้เยาวชนได้ศึกษา
วัดเขาช่องพราน เล่าสืบต่อกันมาว่าพระรามัญญาธิบดีที่ 2 อดีตเจ้าอาวาสวัดคงคาราม เป็นผู้พบเขาช่องพรานและถ้ำในบริเวณนี้หลายแห่ง เห็นเป็นทำเลดีจึงได้ชักชวนชาวมอญมาตั้งรกรากทำมาหากินในท้องถิ่นนี้ และสร้างวัดขึ้นติดกับเขาทางด้านใต้ นอกจากนี้จะมีค้างคาวหนูจำนวนมหาศาลร้อยล้านตัว บินออกจากถ้ำเป็นสายควันดำโบกสะบัดเปลี่ยนทิศทางการเคลื่อนไหวไปมา เป็นเวลากว่า 1 ชม. เพื่อออกหากินและจะกลับมายังบริเวณถ้ำแห่งนี้อีกครั้งก่อนอรุณรุ่ง
สถานีรถไฟโพธาราม เป็นสถานีรถไฟสายใต้ที่ถูกสร้างขึ้นตั้งแต่สมัยรัชกาลที่ 5  และเป็นสถานีรถไฟประจำอำเภอโพธาราม
สถานีรถไฟเจ็ดเสมียน ในเส้นทางรถไฟสายใต้ เขตเทศบาลตำบลเจ็ดเสมียน ซึ่งเป็นชุมชนเก่าแก่ในสมัยของสมเด็จพระเจ้าตากสินมหาราช (สมัยอยุธยาเสียกรุงครั้งที่ 2 เดือนเมษายน พ.ศ. 2310)
ระเบียงภาพ

พิพิธภัณฑ์หนังใหญ่วัดขนอน
วัดขนอน
วัดถ้ำน้ำ
หินงอกหินย้อยที่วัดถ้ำน้ำ
วัดคงคาราม
จิตรกรรมฝาผนังวัดคงคาราม
วัดคงคาราม
ค้างคาวร้อยล้านวัดเขาช่องพราน
วัดเขาช่องพราน
อาคารสถานีรถไฟเจ็ดเสมียน (เดิม)
อาคารสถานีรถไฟเจ็ดเสมียน (ใหม่)
อาคารสถานีรถไฟคลองตาคต (เดิม) ในเส้นทางรถไฟสายใต้ เขตเทศบาลตำบลคลองตาคต
แม่น้ำแม่กลอง แหล่งน้ำสำคัญในอำเภอโพธาราม ไหลผ่านเขตเทศบาลตำบลเจ็ดเสมียน
โรงพยาบาลโพธาราม
เดอะเมโลดี้ รักทำนองนี้

| เดอะเมโลดี้ รักทำนองนี้ |
| --- | --- |
ใบปิดภาพยนตร์
กำกับ: ทศพล ศรีสุคนธรัตน์
เขียนบท: ทศพล ศรีสุคนธรัตน์ วรลักษณ์ กล้าสุคนธ์ มนชยา พานิชสาส์น
อำนวยการสร้าง: ยักษ์คู่สตูดิโอ สหมงคลฟิล์ม
นักแสดงนำ: วรเวช ดานุวงศ์ ปริยฉัตร ลิ้มธรรมมหิศร ด.ญ.ชินารดี อนุพงษ์ภิชาติ วาสนา สิทธิเวช
ดนตรีประกอบ: วรเวช ดานุวงศ์ ปริยฉัตร ลิ้มธรรมมหิศร
ผู้จัดจำหน่าย: สหมงคลฟิล์ม
วันฉาย: 14 กุมภาพันธ์ พ.ศ. 2555
ความยาว: 90 นาที
ประเทศ:  ไทย
ภาษา: ไทย
ทำเงิน: 6 ล้านบาท
ข้อมูลจากสยามโซน
เดอะเมโลดี้ รักทำนองนี้ (อังกฤษ: The Melody) เป็นภาพยนตร์แนวโรแมนติก ดราม่า ฉายในโรงภาพยนตร์ในวันที่ 14 กุมภาพันธ์ พ.ศ. 2555 กำกับโดย ทศพล ศรีสุคนธรัตน์ ภาพยนตร์ทำรายได้ 6 ล้านบาท
เนื้อเรื่องโดยย่อ

เมื่อเส้นทางชีวิตของ วิน (วรเวช ดานุวงศ์) นักร้องและนักแต่งเพลงยอดนิยมผู้มีความมั่นใจในตัวเองสูง กำลังเข้าสู่ช่วงขาลงแบบสุดสุด ความเปลี่ยนแปลงที่ยากจะยอมรับทำให้วินหนีไปซ่อนตัวที่แม่ฮ่องสอน เมืองเล็ก ๆ บนภูเขาสูงที่ทำให้เขาบังเอิญพบกับ หมอก (ปริยฉัตร ลิ้มธรรมมหิศร) นักเปียโนฝีมือดี สาวจอมตื๊อที่มักชอบบังคับให้เขาทำในสิ่งที่เกลียดอยู่เสมอ และแล้วเธอก็เข้ามาเปลี่ยนแปลงชีวิตของเขาโดยไม่รู้ตัว ความใกล้ชิดและดนตรีทำให้วินได้เรียนรู้ว่า ทำนองเพลงที่บรรเลงได้ไพเราะที่เขาค้นหามาตลอดชั่วชีวิตคือเสียงหัวใจของผู้หญิงที่อยู่ตรงหน้าของเขานี่เอง แต่กว่าวินจะรู้ตัว โชคชะตาก็นำพาอุปสรรคสำคัญเข้ามา สิ่งที่จะทำให้วินและหมอกเรียนรู้ที่จะเป็นแรงบันดาลใจของกันและกัน บททดสอบที่จะทำให้คู่รักทุกคู่รู้จักไขว่คว้าความสุข แม้ว่าจะอยู่ในมุมมืดมิดของความทุกข์ที่กำลังก่อตัวขึ้นมา เพลงที่เธอแต่งทำนองและเขาช่วยแต่งคำร้องที่บริสุทธิ์ที่สุดที่บทเพลงทั้งหมดเคยบรรเลงมา
นักแสดง

"วิน" รับบทโดย วรเวช ดานุวงศ์
"หมอก" รับบทโดย ปริยฉัตร ลิ้มธรรมมหิศร
"น้องพลอย" รับบทโดย ด.ญ. ชินารดี อนุพงษ์ภิชาติ
"แม่ของหมอก" รับทโดย วาสนา สิทธิเวช
เพลงประกอบ

"The Melody" ขับร้องโดย วรเวช ดานุวงศ์
"รักที่ไม่มีคำว่ารัก" ขับร้องโดย วรเวช ดานุวงศ์
"ความรักไม่มีวันสุดท้าย" ขับร้องโดย วรเวช ดานุวงศ์ และปริยฉัตร ลิ้มธรรมมหิศร
งานสร้างภาพยนตร์ > การประชาสัมพันธ์

การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนกุมภาพันธ์ หลังจากนั้นมีงานเปิดตัวภาพยนตร์ในวันที่ 7 กุมภาพันธ์ พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์
รางวัล

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| ท็อปอวอร์ด 2012 | ดาวรุ่งหญิงยอดเยี่ยมสาขาภาพยนตร์ | ปริยฉัตร ลิ้มธรรมมหิศร | เสนอชื่อเข้าชิง |

| รางวัลภาพยนตร์แห่งชาติ สุพรรณหงส์ ครั้งที่ 22 | รางวัลเพลงประกอบยอดเยี่ยม | วรเวช ดานุวงศ์ (จากเพลง "รักที่ไม่มีคำว่ารัก") | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 22 | รางวัลดนตรีประกอบยอดเยี่ยม | กฤษณศักดิ์ กันตธรรมวงศ์ | เสนอชื่อเข้าชิง |
แหล่งข้อมูลอื่น

รักทำนองนี้ ที่สยามโซน
The Melody รักทำนองนี้ เก็บถาวร 2024-02-24 ที่ เวย์แบ็กแมชชีน ที่ OLDTHAITV เก็บถาวร 2024-02-22 ที่ เวย์แบ็กแมชชีน
เทพเจ้าเตาไฟ

เทพเจ้าเตาไฟ หรือ  จ้าวฮุ่น(ตามสำเนียงฮกเกี้ยน - จีน: 灶君; แปลตรงตัว: "เจ้าเตาไฟ - Kitchen God") หรือลัทธิเต๋าออกนามว่า ซีเบ่งจ้าวกุน (ตามสำเนียงฮกเกี้ยน - จีน: 司命真君; แปลตรงตัว: "เทพเจ้าเตาไฟ - Stove God")เป็นเทวดารักษาเตาไฟในในศาสนาชาวบ้านจีนและลัทธิเต๋าอันเป็นหนึ่งในเทพเจ้าหรือเซียนผู้ประทานพรและคุ้มครองการครัวและเรื่องอาหาร และนอกจากทำหน้าที่เฝ้าติดตามการประพฤติตนความดีความชั่วของบุคคลมนุษย์ปุถุชนทั้งหลายและป้องกันอัคคีภัยตามเทพปกรณัมจีน เทพเจ้าเตาไฟมีมากมายหลายองค์และมีทั้งบุรุษและสตรี
เทพปกรณัมเจ้าพ่อเตาไฟ

แต่ก่อนมีชายตัดฟืนคนหนึ่งแซ่จาง ชื่อติ้งฟุ (จางตัน) กำพร้าบิดาตั้งแต่เด็ก เขาเป็นคนซื่อตรงและกตัญญูต่อมารดามาก เมื่อมีเงินก็จะให้มารดาเป็นคนเก็บ ต่อมาวันหนึ่งจางติ้งฟุได้ช่วยสาวน้อยคนหนึ่งไว้ได้ ขณะกำลังถูกสองสมุนโจรฉุดไปให้หัวหน้า สองโจรสู้ไม่ได้หนีไปรายงานหัวหน้า หัวหน้าโจรจึงให้พวกสมุน 20-30 คนมาล้อมจับจางติ้งฟุไปลงโทษที่ชุมโจร จางติ้งฟุตัวคนเดียว น้ำน้อยย่อมแพ้ไฟ จึงถูกจับไปเผาทั้งเป็นในเตาไฟยักษ์ขนาดเส้นผ่าศูนย์กลาง 12 ฟุต ตอนนั้นเผอิญเทพตรวจการณ์ผ่านมาพบ จึงนำวิญญาณจางติ้งฟุ ขึ้นสวรรค์รายงานองค์เง็กเซียน
เมื่อตรวจบันทึกจากเทวทูตพบว่าจางติ้งฟุเป็นคนซื่อตรงกตัญญูมีคุณธรรมน่าชมเชย เหตุที่ถูกเผาทั้งเป็นนั้นเกิดจากผลกรรมเนื่องจากสมัยเป็นเด็ก ขณะเติมฟืนใส่เตาไม่ระวังมีลูกแมวซึ่งกำลังหลับสนิทติดอยู่ในฟืนด้วย  องค์เง็กเซียนเห็นว่า จางติ้งฟุเป็นลูกกตัญญู มีคุณธรรม จึงมีราชโองการแต่งตั้งจางติ้งฟุเป็นเทพเตาไฟ มีหน้าที่คอยรายงานความประพฤติที่ดีและชั่วของชายหญิงทุกครัวเรือน โดยวันที่ 24 เดือน 12 ของทุกปีจะต้องไปรายงานที่สวรรค์ จากนั้นก็มีพระบัญชาให้เทพอัคคีลงไปเผาผลาญชุมโจรจนวอดเป็นจุณ ประชาชนในแถบนั้นจึงได้อยู่อย่างสงบสุขเรื่อยมา
เทพปกรณัมเจ้าแม่เตาไฟ

เทพปกรณัมมีหลากหลายตามแต่ละท้องถิ่น แต่ที่มีชื่อเสียงอันเป็นที่รู้จักคือ ตำนานเทพปกรณัมและที่มาของเทวรูปเทพีเตาไฟของอันสถิตย์ ณ ศาลเทพารักษ์นครผิงเหยา เมืองผิงเหยา มณฑลชานซี โดยกล่าวว่า เดิมทรงเป็นพระเทพีสถิตในสวรรค์อันศักดิ์ดั่งเป็นพระราชบุตรีของจักรพรรดิหยก และได้มีโอกาสติดตามพระเทพีสวรรค์ตะวันตกมาเยี่ยมมนุษย์โลก เมื่อเสด็จดำเนินมาถึงโลกมนุษย์ได้เสด็จประพาส แลได้ทัศนาพิศดูเห็นสามีภริยาคู่หนึ่งอันรักกันมากและทรงปารถนาจักใช้วิถีดังดังเสมือนปถุชนมนุษย์โลกทั่วไป ครั้นในราตรีหนึ่งพระนางเธอได้แลเห็นบ้านหลังนึงอันมีแสงตะเกียงสว่างไสว จึงแอบเสด็จดำเนินไปในบ้านนั้น แลเห็นชายหนุ่มผู้หนึ่งกำลังจุดไฟประกอบอาหารในห้องครัว เมื่อนางได้สบพักตร์บุรุษผู้นี้ก็บังเกิดความเสน่หาจึงเนรมิตองค์เป็นสตรีชาวมนุษย์เสด็จดำเนินสู่ในห้องครัว แลกล่าวกับบุรุษผู้นี้ว่า นางนั้นมิมีบิดรมารดร ที่พักอาศัย และทรงหิวอาหาร บุรุษผู้นี้ได้รับสดับฟังแล้วสงสารจึงให้นางทานอาหารแล้วให้นางอยู่ที่นี่จนได้เป็นสามีภรรยากัน โดยสามีที่ไม่ทราบฐานันดรศักดิ์ที่แท้จริงของภรรยาตนเอง ต่อมาความทราบถึงพระเทพีสวรรค์ตะวันตก จึงไปตามนางกลับมา แต่นางไม่ยอมกลับ เนื่องด้วยจักรพรรดิหยกไม่เห็นบุตรีตนเองมาเฝ้าแหน จึงตรัสถามหา พระเทพีสวรรค์ตะวันตกจึงกราบทูลเหตุตามความจริง จักรพรรดิหยกจึงทรงมีราชโองเนรเทศแลการสถาปนาให้นางและสามีเป็นผู้รักษาเตาไฟและสถิตย์ในโลกมนุษย์นับแต่นั้น ประกอบกับในปีนั้นเกิดเหตุทุพภิกขภัยหนัก พระเทพีบุตรีแห่งจักรพรรดิสวรรค์ทรงเห็นความทุกข์ยากของมนุษย์จึงขึ้นสวรรค์ไปนำพัสตราภรณ์พร้อมด้วยภูษิตาภรณ์และอาหารลงมาแจกมนุษย์ ความทราบถึงจักรพรรดิหยกจึงมีราชโองการรับสั่งให้บุตรีและพระชามาดาเสด็จกลับมายังเทวโลกเพื่อรายงานเหตุการณ์ต่าง ๆ บนโลกมนุษย์ให้ทรงทราบในช่วงก่อนตรุษจีนและเสด็จลงมายังที่ประทับเดิมในมนุษย์โลกหลังเทศกาลตามปฏิทินจีนนับแต่นั้นสืบไป
ดูเพิ่ม

เจ้าคงคา
เทวรูปจีน
เทวดารักษาเตาไฟ
พระอัคนี
เจ้าแม่ส่งบุตร
เจ้าแม่เร่งกำเนิด
บรรณานุกรม

The Story of the Kitchen God
"Chinese festivals - Xiao Nian". 2007. Chinavoc. 19 October 2008
"Chinese Kitchen God". 2008. Qiqi.com: Chinese Cultures. November 14, 2008.  เก็บถาวร 2011-07-15 ที่ เวย์แบ็กแมชชีน
Gong, Rosemary. "The Kitchen God". 2008. About.com: Chinese Culture. 19 October 2008
"Kitchen God Day". 2008. Childbook.com: Chinese Festivals. October 24, 2008.
"The Kitchen God and His Wife". 2007. Columbia University: Living in the Chinese Cosmos: Understanding Religion in Late Imperial China 1644-1911. November 15, 2008.
"Little New Year: Busy Preparations". Spring 2007. CHINA.ORG.CN. 25 October 2008.
Mikkolainen, Terhi (23 May 2007). "Zao Jun: The Kitchen God". radio86. คลังข้อมูลเก่าเก็บจากแหล่งเดิมเมื่อ 1 December 2008. สืบค้นเมื่อ 19 October 2008.
Tan, Amy (1991). The Kitchen God's Wife. New York: G.P. Putnam's Sons. pp. 53–56.
Ting, Julia (2002).  Oxtoby, Willard G. (บ.ก.). World Religions: Eastern Traditions. East Asian Religions. New York: Oxford University Press. p. 326.
Knapp, Ronald G. (1999). China's Living Houses: Folk beliefs, symbols and household Ornamentation. University of Hawaii Press.
Ahern, Emily M.; Martin, Emily; Wolf, Arthur P. (1978). Studies in Chinese Society. University Press.
Mann, Susan (1997). Precious Records: Women in China's Long Eighteenth Century. Stanford University Press.
Rawski, Evelyn S. (2001). The Last Emperors: A Social History of Qing Imperial Institutions. University of California Press.
Tan, Chee Beng (1983). Chinese Religion in Malaysia: A General View. Asian Folklore Studies. Vol. 42. University of Malaysia. pp. 220–252.
จวี จิ้งอี

จวี จิ้งอี (จีนตัวย่อ: 鞠婧祎; จีนตัวเต็ม: 鞠婧禕; พินอิน: Jū Jìngyī; เกิด 18 มิถุนายน ค.ศ. 1994) หรือที่รู้จักกันในชื่อ เสี่ยวจวี (小鞠) เป็นนักร้อง นักเต้น และนักแสดงชาวจีน โด่งดังและเป็นที่รู้จักจากบทบาทในเรื่อง ตำนานรักนางพญางูขาว ที่เธอเป็นนักแสดงนำในเรื่อง และยังเป็นสมาชิกรุ่นที่สองของวงไอดอลจีน SNH48 ทีม NII ปัจจุบันอยู่ภายใต้สังกัด Shanghai Siba culture media Ltd.
ในงานเลือกตั้งประจำปีของวง SNH48 จวี จิ้งอี ได้รับตำแหน่ง อันดับ 4 ในปี 2014, อันดับ 2 ในปี 2015, และอันดับ 1 ในปี 2016 และ 2017 จากสมาชิกในวงทั้งหมดกว่า 100 คน และเป็นคนแรกที่ได้รับตำแหน่งอันดับ 1 สองปีซ้อน
แฟนคลับชาวจีนต่างเรียก จวี จิ้งอี ว่าเป็น "ไอดอลในรอบ 4000 ปี" มาตั้งแต่ปี 2014 แต่ด้วยความเข้าใจผิดเล็กน้อย ทำให้สื่อมวลชนญี่ปุ่น เรียก จวี จิ้งอี ว่า "สวยที่สุดในรอบ 4000 ปี" และทำให้ความนิยมของเธอเพิ่มขึ้นนับตั้งแต่นั้น
ประวัติ > พ.ศ. 2556

เมื่อวันที่ 18 สิงหาคม จวี จิ้งอี เข้าร่วมออดิชันกับวง SNH48 และได้เป็นหนึ่งใน 34 คนที่ผ่านเข้ารอบ จากนั้นเมื่อวันที่ 5 กันยายน  จวี จิ้งอี ได้เป็นหนึ่งในสมาชิกวง SNH48 รุ่นที่ 2 อย่างเป็นทางการพร้อมกับสมาชิกอีก 30 คน จวี จิ้งอี แสดงในรายการทีวีวาไรตี้ครั้งแรกเมื่อวันที่ 21 กันยายน และเริ่มแสดงทุกอาทิตย์ที่ SNH48 ดรีมสเตจ นับตั้งแต่นั้น ต่อมาในเดือนพฤศจิกายน จวี จิ้งอี ได้รับเลื่อนขั้นให้เป็นสมาชิกทีม NII ของ SNH48 และได้เข้าร่วมคอนเสิร์ตครั้งแรกของ SNH48 ในชื่อว่า "SNH48 Guangzhou Concert" ซึ่งจัดที่สนามกีฬานานาชาติกว่างโจว เมื่อวันที่ 16 พฤศจิกายน
ประวัติ > พ.ศ. 2557

จวี จิ้งอี เข้าร่วมงาน "SNH48 1st Kouhaku Uta Gassen" เมื่อวันที่ 18 มกราคม ซึ่งเธอได้แสดงเพลง "Yokaze no Shiwaza" ในเวอร์ชันภาษาจีน ต่อมาในเดือนพฤษภาคม จวี จิ้งอี มีผลงานเป็นมิวสิควีดีโอครั้งแรกกับเพลง "Football Party" และเธอได้รับตำแหน่งอันดับ 4 จากงานเลือกตั้งครั้งแรกของ SNH48 ซึ่งในขณะนั้นทางวงก็ได้ปล่อยอัลบัมแรกออกมาในชื่อ "Mae Shika Mukanee" ในเดือนกันยายน จวี จิ้งอี เดินทางไปเกาหลีใต้กับสมาชิกเซ็มบัตสึวง SNH48 ทั้ง 16 คน เพื่อไปถ่ายมิวสิควีดีโอสำหรับเพลง "UZA"
ประวัติ > พ.ศ. 2558

เมื่อวันที่ 15 มกราคม SNH48 ได้ปล่อยซิงเกิลที่ 6 ออกมาในชื่อ "Give Me Five!" ซึ่ง จวี จิ้งอี ได้เข้าร่วมด้วย และเธอได้ปรากฏตัวในนิตยสารญี่ปุ่น "Weekly Playboy" ในเดือนเดียวกัน และเมื่อวันที่ 31 มกราคม จวี จิ้งอี แสดงเพลง "Yokaze no Shiwaza" ในงาน SNH48 Request Hour Setlist Best 30 2015 ส่วนในเดือนกุมภาพันธ์ เธอได้เป็นหนึ่งในสมาชิก 48 คนที่เข้าร่วมงานปีใหม่ของสถานีโทรทัศน์ Jiangsu และเมื่อวันที่ 17 มีนาคม จวี จิ้งอี เดินทางไปเกาะไซปัน เพื่อไปถ่ายมิวสิควีดีโอของเพลง "Manatsu no Sounds Good!" และในวันที่ 25 กรกฎาคม เธอได้รับอันดับ 2 ในงานเลือกตั้งครั้งที่ 2 ของ SNH48 และได้เป็นสมาชิกของยูนิตย่อย "Seine River" โดยได้ปล่อยซิงเกิลแรกในชื่อ "Sweet & Bitter" (苦与甜) ออกมาในวันที่ 31 ตุลาคม จวี จิ้งอี ปรากฏตัวในงาน SNH48 Request Hour Setlist Best 30 2015 อีกครั้งเมื่อวันที่ 26 ธันวาคม และในงานปีใหม่ของสถานีโทรทัศน์ Dragon TV เมื่อวันที่ 31 ธันวาคม
ประวัติ > พ.ศ. 2559

จวี จิ้งอี ปรากฏตัวมากขึ้นในรายการประกวดร้องเพลงและเกมโชว์ต่าง ๆ อย่างเช่น I Am a Singer และ The Brain และได้ปรากฏอยู่ในละครซีรีส์เรื่อง วิหกนครา (九州天空城) ซึ่งเริ่มออกอากาศเดือนกรกฎาคมเมื่อวันที่ 30 และในเดือนเดียวกัน จวี จิ้งอี ได้รับตำแหน่งอันดับ 1 จากงานเลือกตั้ง SNH48 ครั้งที่ 3 ด้วยคะแนนโหวตมากกว่า 230,000 คะแนน ซึ่งเป็นคะแนนที่สูงในสุดในบรรดาสมาชิกทั้งหมดของ SNH48 เมื่อวันที่ 10 ธันวาคม จวี จิ้งอี ได้รับรางวัลนักแสดงหญิงหน้าใหม่แห่งปีจาก Tencent Video Star Awards จากบทบาทในเรื่อง วิหกนครา ภาค 1  และเมื่อวันที่ 18 ในเดือนเดียวกัน จวี จิ้งอี ได้รับรางวัลนักแสดงที่ได้รับความนิยมสูงสุดจาก NetEase Attitude Awards
ประวัติ > พ.ศ. 2560

เมื่อวันที่ 7 มกราคม จวี จิ้งอี เข้าร่วมงาน SNH48 Request Hour Setlist Best 30 เป็นครั้งที่ 3 ซึ่งเพลงของเธอ "Don't Touch" เข้ามาเป็นอันดับแรก จวี จิ้งอี จึงได้มีโอกาสทำเพลงที่สองในฐานะศิลปินเดี่ยว และเมื่อวันที่ 15 กุมภาพันธ์ จวี จิ้งอี รับบทตัวละครเอกเป็นครั้งแรกกับละครซีรีส์แนวสืบสวนสอบสวนชื่อว่า Detective Samoyeds ซาโหมวยอดนักสืบฉางอัน ซึ่งประสบความสำเร็จเป็นอย่างมาก รวมทั้งมียอดวิวสูงถึง 1 หมื่นล้านวิว เมื่อฤดูกาลที่ 2 ของซีรีส์เรื่องนี้จบลง ในวันที่ 4 เดือนพฤษภาคม จวี จิ้งอี ได้รับรางวัล "เยาวชนโดดเด่น" จากงาน CCTV Youth Day special โดยเธอขึ้นรับรางวัลในฐานะ SNH48 และในวันที่ 8 มิถุนายน จวี จิ้งอี ได้ปล่อยซิงเกิลในฐานะศิลปินเดี่ยวออกมาในชื่อ "ํYes or No (等不到你)" ในงานเลือกตั้งของ SNH48 ครั้งที่ 4 จวี จิ้งอี ได้รับตำแหน่งอันดับ 1 ด้วยคะแนนโหวตสูงถึง 277,781.3 คะแนน ทำให้เธอได้เป็นสมาชิกคนแรกของวงที่ได้รับตำแหน่งอันดับ 1 สองปีซ้อน
ผลงานการแสดง > ซีรีส์

| ปี | ชื่อภาษาอังกฤษ / ไทย | ชื่อภาษาจีน | ตัวละคร | บทบาท | หมายเหตุ |
| --- | --- | --- | --- | --- | --- |
|  | VeilOfShadows | 月鳞绮纪 | ลู่อู๋อี/ตี้จู | นักแสดงนำ | กำลังถ่ายทำ |
|  | Thousand Fragrances หอมกลิ่นพันลี้ | 千香引 | เจียงหลีเฟย | นางเอก | รอออกอากาศ |
| 2024 | In Blossom บุปผารักอลวน | 花间令 | หยางไฉ่เวย | นางเอก | ซับไทยทาง Youku Thailand |
| 2024 | chinese paladin 4  เซียนกระบี่พิชิตมาร 4  | 仙剑奇侠传 4 | หานหลิงซา | นางเอก | ซับไทย พากย์ไทย ทาง iQiyi Thailand |
| 2023 | BeautyOfResilienec ตำนานเลือดฟินิกส์  | 花戎 | เว่ยจือ | นางเอก | ซับไทย ทาง iQiyi Thailand |
| 2021 | Rebirth For You ตำนานเจียหนาน | 慕南枝 | เจียงเป่าหนิง | นางเอก | ซับไทยทาง WeTV |
| 2021 | Love under the full moon จันทราลิขิตรัก | 满月之下请相爱 | เหล่ยชูเซี่ย | นางเอก | ซับไทย ทาง iQiyi Thailand / WeTV |
| 2020 | The Blooms at Ruyi Pavilion กรุ่นรักกลิ่นบุปผา | 如意芳霏 | ฟู่หรง | นางเอก | ซับไทย ทาง iQiyi Thailand |
| 2020 | In a Class of Her Own บัณฑิตหน้าหวาน อลหม่านหัวใจ | 漂亮书生 | เสวี่ยเหวินซี | นางเอก | ซับไทย ทาง iQiyi Thailand |
| 2019 | Please Give Me a Pair of Wings  ขอปีกคู่นั้นให้ฉันได้ไหม | 请赐我一双翅膀 | หลินจิ่วเกอ | นางเอก |  |
| 2019 | The Legend of White Snake ตำนานนางพญางูขาว 2019 | 新白娘子传奇 | ไป๋ซูเจิน | นางเอก | ซับไทย ทาง iQiyi Thailand / Netflix |
| 2018 | Mr.Swimmer ศึกวัดใจนายฉลาม | 游泳先生 | ซ่งฉาฉา | นางเอก | ออกอากาศในไทย ทางช่อง 9 |
| 2018 | Legend of Yunxi ตำนานหยุนซี มเหสียอดอัจฉริยะแห่งพิษ | 芸汐传 | หยุนซี | นางเอก | ซับไทย ทาง YoYo Television / MONOMAX |
| 2017 | Xuan-Yuan Sword: Han Cloud อิทธิฤทธิ์กระบี่เซียนหยวน ภาค หมอกแห่งฮั่น | 轩辕剑之汉之云 | หลานอิน | นักแสดงสมทบ | ออกอากาศในไทย ทางช่อง 9  MONOMAX |
| 2017 | Detective Samoyeds ซาโหมว ยอดนักสืบฉางอัน | 热血长安 | ซ่างกวนจื่อซู | นางเอก |  |
| 2016 | Novoland: The Castle in the Sky วิหคนครา | 九州·天空城 | สวีเฟ่ยเจียง | นักแสดงสมทบ | ออกอากาศในไทย ทางช่อง 9 |
| 2015 | THE UNEXPECTED | 史料不及 | 如小花 |  |  |
ผลงานเพลง > ในฐานะศิลปินเดี่ยว > ซิงเกิล

Everyday 每一天 (2559)
Yes or No 等不到你 (2560)
ผลงานเพลง > ร่วมกับ SNH48 > ซิงเกิล

| ปี พ> ศ. | ชื่อเพลง | บทบาท | ชื่อซิงเกิล |
| --- | --- | --- | --- |
| 2556 | "Noel no Yoru" | ทีม NII | "Koisuru Fortune Cookie" |
| 2557 | "Ai no Imi wo Kangaete Mita" | ทีม NII | "Heart Ereki" |
| 2557 | "UZA" | เซ็มบัตสึ | "UZA" |
| 2557 | "First Rabbit" | ทีม NII (เซ็นเตอร์คู่) | "UZA" |
| 2558 | "GIVE ME FIVE!" | เซ็มบัตสึ | "GIVE ME FIVE!" |
| 2558 | "Kokoro no Placard" | เซ็มบัตสึ | "GIVE ME FIVE!" |
| 2558 | "Kimi no Koto ga Suki dakara" | ทีม NII (เซ็นเตอร์) | "GIVE ME FIVE!" |
| 2558 | "After Rain" | เซ็มบัตสึ | "After Rain" |
| 2558 | "LOVE Shugyou" | ทีม NII (เซ็นเตอร์) | "After Rain" |
| 2558 | "Manatsu no Sounds Good!" | เซ็มบัตสึ | "Manatsu no Sounds Good!" |
| 2558 | "Kiss made Countdown" | ทีม NII | "Manatsu no Sounds Good!" |
| 2558 | "Halloween Night" | เซ็มบัตสึ | "Halloween Night" |
| 2558 | "Hatsukoi Butterfly" | ทีม NII | "Halloween Night" |
| 2558 | "New Year's Bell" | เซ็มบัตสึ | "New Year's Bell" |
| 2558 | "Almond Croissant Keikaku" | ทีม NII | "New Year's Bell" |
| 2559 | "Yuan Dongli" | เซ็มบัตสึ | "Yuan Dongli" |
| 2559 | "Zhengyi zhi Shou" | ทีม NII (เซ็นเตอร์) | "Yuan Dongli" |
| 2559 | "Zhuanshu Paidui" | ทีม NII | "Dream Land" |
| 2559 | "Princess's Cloak" | เซ็มบัตสึ (เซ็นเตอร์) | "Princess's Cloak" |
| 2559 | "Do it" | ทีม NII | "Princess's Cloak" |
| 2560 | "Xianding Ji" | ทีม NII (เซ็นเตอร์คู่) | "Summer Pirates" |
ผลงานเพลง > ร่วมกับ SNH48 > ซิงเกิลอื่น ๆ

Yuan Jin Shijian (2558)
ผลงานเพลง > ร่วมกับ SNH48 > อัลบัม

| ปี พ> ศ. | ชื่อเพลง | บทบาท | อัลบัม |
| --- | --- | --- | --- |
| 2559 | "Mae Shika Mukanee" | ทีม NII | "Mae Shika Mukanee" |
| 2559 | "Heavy Rotation" | ทีม NII | "Mae Shika Mukanee" |
| 2559 | "Flying Get" | ทีม NII | "Mae Shika Mukanee" |
| 2559 | "RIVER" | ทีม NII (เซ็นเตอร์คู่) | "Mae Shika Mukanee" |
| 2559 | "Ponytail to Chouchou" | ทีม NII | "Mae Shika Mukanee" |
ผลงานเพลง > ร่วมกับ Seine River

Sweet & Bitter (2558)
ผลงานเพลง > เพลงประกอบ

| ปี พ> ศ. | ชื่อเพลง | ร้องร่วมกับ | หมายเหตุ |
| --- | --- | --- | --- |
| 2023 | 仍寻 | กัวจวิ้นเฉิน | ost.ตํานานเลือดฟินิกซ์ |
ยูนิต > สเตจของ SNH48

| ชื่อสเตจ | เพลง | หมายเหตุ |
| --- | --- | --- |
| Team NII 1st Stage "Theater no Megami" | Yokaze no Shiwaza 都是夜风惹的祸 | เพลงเดี่ยว |
| Team NII 2nd Stage "Saka Agari" | Mushi no Ballad 虫之诗 | เพลงเดี่ยว |
| Team NII 3rd Stage "Mokugekisha" | Enjou Rousen 燃烧的道路 | ร่วมกับ Feng Xinduo |
| Team NII 4th Stage "Boku no Taiyou" | Itoshisa no defense 爱到累了 | ร่วมกับ Feng Xinduo และ Lu Ting |
ยูนิต > คอนเสิร์ต

| ปี พ> ศ. | วันที่ | ชื่อ | เพลง | หมายเหตุ |
| --- | --- | --- | --- | --- |
| 2556 | 16 พฤศจิกายน | Guangzhou Concert | Yokaze no Shiwaza 都是夜风惹的祸 | เพลงเดี่ยว |
| 2558 | 18 มกราคม | Kouhaku Utagassen 2014 | Yokaze no Shiwaza 都是夜风惹的祸 | เพลงเดี่ยว |
| 2558 | 26 กรกฎาคม | SNH48 Sousenkyo Concert in Shanghai | Nakinagara Hohoende 流着泪微笑 | ร่วมกับ Xu Chenchen |
| 2559 | 31 มกราคม | Request Hour Setlist Best 30 | Yokaze no Shiwaza 都是夜风惹的祸   Wagamama na Nagareboshi 任性的流星   Our Destiny In This World 缘尽世间 | เพลงเดี่ยว   ร่วมกับ Zeng Yanfen   ร่วมกับ Xu Jiaqi และ Zhao Jiamin |
| 2559 | 25 กรกฎาคม | 2nd General Election Concert | Mushi no Ballad 虫之诗 | ร่วมกับ Qiu Xinyi และ Zhao Jiamin |
| 2559 | 26 ธันวาคม | Request Hour Setlist Best 30 (2nd Edition) | Higurashi no Koi 暮蝉之恋   Itoshisa no Accel 爱的加速器 | ร่วมกับ Lin Siyi   เพลงเดี่ยว |
| 2016 | 30 กรกฎาคม | 3rd General Election Concert | Lay Down 女王殿下 | เพลงเดี่ยว |
| 2560 | 7 January | Request Hour Setlist Best 50 (3rd Edition) | Everyday 每一天   Oshibe to Meshibe to Yoru no Chouchou 夜蝶   Don't Touch | เพลงเดี่ยว   ร่วมกับ Lin Siyi   ร่วมกับ Zeng Yanfen และ Zhao Yue |
| 2560 | 29 กรกฎาคม | 4th General Election Concert | Everyday 每一天   Yes or No 等不到你 | เพลงเดี่ยว   เพลงเดี่ยว |
รางวัล

| ปี พ> ศ. | รางวัล | สาขา | ผล |
| --- | --- | --- | --- |
| 2559 | Tencent Video Star Awards 2016 | นักแสดงหญิงหน้าใหม่แห่งปี | ชนะ |
| 2559 | 2016 NetEase Attitude Awards | ดาราหญิงยอดนิยม | ชนะ |
| 2560 | 24th Oriental Billboard | ศิลปินยอดนิยม | ชนะ |
แหล่งข้อมูลอื่น

โปรไฟล์สมาชิกจาก SNH48 เก็บถาวร 2016-09-10 ที่ เวย์แบ็กแมชชีน (จีน)
จวี จิ้งอี ที่ซินล่างเวย์ปั๋ว (ในภาษาจีน) (จีน)
จวี จิ้งอี ที่อินสตาแกรม